Ihre Sprache: Deutsch Niedersorbisch Obersorbisch
Beschreibung
Titul protyki na lěto 2015 přeprosy do srjedźneje Łužicy, a to do Miłoraza a Trjebina. Wjesnjanostka Kerstin Antonius předstaja swoju gmejnu, Angelika Balzke rozprawja wo skutkowanju tudyšeje Domowinskeje skupiny, Ruth Mroskec wopisuje połněmsku drastu w Slepjanskej wosadźe a Juliana Kaulfürstowa zbliži čitarjam ludowu hudźbu kónčiny. Tež hewak skići protyka zaso tójšto zajimaweho: Gerat Kral pisa wo jeničkej granitowej wjesce Němskeje, Józef Brězan rozkładźe, kak so mechaniski časnik twari, Madlena Malinkec přepytuje, kak stare Budyske hodowne wiki woprawdźe su a Pětr Rab rozprawja wo swojej jězbje do južnoameriskich Guyana-krajow. A štóž so z myslu nosy swójski dom twarić, njech čita praktisku rubriku Marka Dźisławka, kotryž rozkładźe, na čo při tym dźiwać maće.
deu_Latn deu_Latn szl_Latn